section_heading: Zlatni dvori
paragraph_text: Zlatni dvori je dnevna dramska serija u produkciji Nove TV kreativnog producenta i redatelja Dražena Žarkovića, dok scenarij potpisuje Branko Ružić. Okosnicu serije 'Zlatni dvori' čini jaka ljubavna priča između Ane i Petra kojeg utjelovljuje Matko Knešaurek. Petar je mlad bogataš koji je pomalo vjetropirast, neodgovoran i zaveden sjajem vlastitog, obiteljskog bogatstva, ali u dubini duše pošten i dobronamjeran. Osim Katarine i Matka, u seriji ćemo od ove jeseni pratiti i niz jakih imena hrvatskog glumišta poput Duška Valentića, Petre Dugandžić, Ecije Ojdanić, Milana Štrljića, Jana Kerekeša, Marka Torjanca, Roberta Kurbaša, Tamare Šoletić i brojnih drugih.